**MEGÁLLAPODÁS**

**KÖZÉTKEZTETÉSI FELADATOK ELLÁTÁSÁRÓL**

Amely létrejött egyrészről

**a Pécsi Ellátó Központ**

Székhely: 7621 Pécs, Bercsényi utca 3.

Adószám: 15479226-2-02

Törzskönyvi azonosító száma: 479228

Statisztikai számjel: 15479226-8411-322-02

Számlavezető pénzintézet: Magyar Államkincstár

Pénzforgalmi jelzőszám: 10024003-00339595-00000000

Képviseli: Babits-Gergits Imola Lilla igazgató

mint feladatellátó és szolgáltató (a továbbiakban: PEK), másrészről

**az Integrált Nappali Szociális Intézmény**

Székhely: 7626 Pécs, Felsőbalokány u. 1/F

Adószám: 16627525-2-02

Törzskönyvi azonosító száma: 676285

Számlavezető pénzintézet: OTP Bank Nyrt.

Pénzforgalmi jelzőszám: 11731001-16627525-00000000

Képviseli: Varga Mónika igazgató

mint szolgáltatást igénybe vevő, (a továbbiakban: INSZI) együtt: Szerződő Felek között, az alábbi feltételek szerint:

**Preambulum**

A Szerződő Felek egybehangzóan rögzítik, hogy a PEK, mint ajánlatkérő „Közétkeztetés - Pécs” tárgyban nyílt közbeszerzési eljárást indított a közbeszerzésekről szóló 2011. évi CVIII. törvény alapján. A közbeszerzési eljárás megindítása 2021. augusztus 27, annak EKR azonosítója EKR000976992021.

A közbeszerzési eljárás eredményeként a szerződést aláíró felek, így a PEK és Hungast Mecsek Kft. 2021. december 30. napján egymással vállalkozási szerződést kötöttek (továbbiakban: Szerződés).

A szerződésben meghatározott szociális étkeztetést Pécs város területén nagy részben az Integrált Nappali Szociális Intézmény (továbbiakban: INSZI) biztosítja.

A szolgáltatást PEK biztosítja a Szerződés alapján, a Szerződés időtartama alatt, mely 2022. július 19. napjától számított 60 hónap.

**A PEK által vállalt kötelezettségek:**

1. A Szerződő Felek megállapodnak abban, hogy a PEK és a HUNGAST Mecsek Kft. között - közbeszerzési eljárás eredményeként - 2021. december 30. napján létrejött Szerződés alapján, a Szerződés teljes időtartama alatt továbbra is biztosítja a szociális ágazatában a közétkeztetési szolgáltatást (a továbbiakban: Szolgáltatás).

2. A PEK továbbiakban is biztosítja a szolgáltatás teljeskörűségét, valamint azt, hogy a Szolgáltatás minősége és mennyisége megfeleljen az egészségügyről szóló 1997. évi CLIV tv. 50.§ (3) bekezdése, valamint a közétkeztetésre vonatkozó táplálkozás-egészségügyi előírásokról szóló 37/ 2014. (IV.30.) EMMI rendelet vonatkozó előírásainak.

3. A PEK vállalja, hogy a HUNGAST Mecsek Kft. által kiállított számla alapján, a szociális étkeztetés díját a számla megérkezését követő 5 napon belül az INSZI felé tovább számlázza.

4. A PEK feladata továbbá a szolgáltatás minőségének, mennyiségének ellenőrzése a Közétkeztetést végző vállalkozó és a PEK között létrejött vállalkozási szerződés rendelkezéseinek megfelelően, a hibás teljesítés esetén a szükséges intézkedések megtétele.

**Az INSZI által vállalt kötelezettségek:**

5. Az INSZI vállalja, hogy a HUNGAST Mecsek Kft által biztosított webes létszám lejelentő felületen adja fel megrendeléseit, pótmegrendeléseit vagy visszamondásait.

6. Az INSZI vállalja, hogy minden hónap 2. napjáig az előző havi teljesítést igazoló dokumentumokat 2 példányban, cégszerű aláírással és bélyegzővel ellátva a PEK részére megküldi.

7. Az INSZI vállalja, hogy a PEK által az előző havi teljesítés alapján kiállított számla ellenértékét, a számla megérkezésétől számított 15 napon belül a PEK fent megjelölt számlájára történő átutalással egyenlíti ki.

**Egyéb rendelkezések:**

8. A Szerződő Felek a szolgáltatás zavartalan biztosítása érdekében kötelesek a teljes körű együttműködésre, kölcsönös értesítési és tájékoztatási kötelezettséget vállalnak, függetlenül attól, hogy az adott kérdésre vonatkozóan jelen megállapodás tartalmaz -e külön szabályt vagy sem.

Kapcsolattartásra kijelölt személyek:

INSZI részéről:

Név: Varga Mónika Igazgató

Telefonszám: 06-72-534-876

E-mail: info@inszi.hu

PEK részéről:

Név: Takács Tibor

Telefonszám: 06-72-517-504

E-mail: takacs.tibor@pek.hu

9. E megállapodásban nem szabályozott kérdésekben a PEK és a HUNGAST Mecsek Kft. között - közbeszerzési eljárás eredményeként - 2021. december 30. napján létrejött Szerződés, valamint annak módosításaiban foglalt rendelkezéseket kell alkalmazni. A Szerződés, valamint annak tárgyában keletkezett – esetleges – dokumentumok jelen megállapodás elválaszthatatlan részét képezik.

10. A PEK kötelezettséget válla arra, hogy a további szerződés módosítási kérelmeket, és a kérelmek alapján kötött Szerződést módosító dokumentumokat az INSZI részére olyan időpontban megküldi, hogy az esetleges díjmódosításra az INSZI is fel tudjon készülni. A későbbi időpontban bekövetkezett Szerződést módosító dokumentumok jelen megállapodás elválaszthatatlan részét képezik.

A Szerződő Felek a megállapodást, elolvasás, értelmezés, és joghatásaira történt kioktatást követően, mint akaratukkal mindenben egyezőt jóváhagyólag aláírták.

|  |  |
| --- | --- |
| Pécs, 2022. …………. | Pécs, 2022. …………… |
| Babits-Gergits Imola LillaIgazgatóPécsi Ellátó Központ | Varga MónikaIgazgatóIntegrált Nappali Szociális Intézmény |

Pénzügyi ellenjegyzés: